**PÁLYÁZATI FELHÍVÁS**

Budapest Főváros IX. Kerület Ferencváros Önkormányzatának Kulturális, Oktatási, Egyházügyi és Nemzetiségi Bizottsága

**nyilvános pályázatot hirdet**

az önkormányzat kizárólagos tulajdonát képező,

**a pályázati felhívásban megjelölt, nem lakás céljára szolgáló helyiség**

**bérleti jogának megszerzésére kulturális tevékenység céljára,**

**az önkormányzattal történő együttműködési kötelezettséggel**

**A meghirdetett nem lakás céljára szolgáló helyiségek**

**I.**

a **1092 Budapest, Ráday u. 47. földszint III.** szám alatti, 70,47 m2 nagyságú, nem lakás céljára szolgáló helyiség.

A helyiségre vonatkozó bérleti jog **2025. december 31.** napjáig szóló határozott időre szerezhető meg.

A helyiségben kizárólag kulturális tevékenység folytatható.

A helyiség bérbeadáskori bérleti díja: piaci alapon 352.350,- Ft/hó + ÁFA összeg, együttműködési megállapodás hatálya alatti kedvezményes bérleti díja 53.000,- Ft/hó+ÁFA, mely a helyiségben folytatható tevékenység, valamint az önkormányzattal történő együttműködési kötelezettség figyelembevételével került meghatározásra. Amennyiben a későbbiekben a közös költség magasabb lesz a jelenlegi bérleti díjnál, akkor a díj a mindenkori közös költség összegével egyezik meg.

**I. PÁLYÁZATI FELTÉTELEK**

Pályázni a jelen pályázati felhívásban meghatározott módon, az annak 1. számú mellékletét képező jelentkezési lap kitöltésével és az alábbiak szerint meghatározott nyilatkozatok és iratok csatolásával lehet.

A jelentkezési lapon a pályázónak – többek között – meg kell határoznia a helyiségben általa folytatni kívánt konkrét kulturális tevékenységet, a konkrét kulturális tevékenység során megvalósítandó programokat, valamint meg kell jelölnie az önkormányzati együttműködés keretében teendő – az önkormányzat által elfogadott kulturális koncepció célkitűzéseivel összhangban lévő – vállalásait. Egyben meg kell határoznia a tevékenység(ek) személyi feltételeit és pénzügyi forrásait.

Pályázatot nyújthat be:

1. egyéni vállalkozó

2. a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átláthatónak minősülő szervezetek (Pl: a feltételeknek megfelelő jogi személy, jogi személyiséggel nem rendelkező gazdálkodó szervezet, civil szervezet, közhasznú szervezet)

aki, illetve amely a bérleti szerződésben vállalja, hogy a törvényben előírt beszámolási, nyilvántartási, adatszolgáltatási kötelezettségeket teljesíti, a helyiséget a bérleti szerződési előírásoknak és az Önkormányzat, mint Bérbeadó (továbbiakban Bérbeadó) rendelkezéseinek, valamint a meghatározott hasznosítási célnak megfelelően használja, a Bérbeadó által engedélyezett albérlet, üzemeltetési szerződés esetén kizárólag természetes személynek, vagy átlátható szervezetnek adja azt albérletbe vagy üzemeletetésbe.

A pályázat érvénytelen, amennyiben a helyiségben végezni kívánt tevékenység a pályázathoz benyújtott cégkivonatban, alapító okiratban illetve egyéni vállalkozásról kiállított igazolásban a pályázó által végezhető tevékenységek között nincs feltüntetve.

A pályázaton részt vehet:

* 1. aki írásbeli nyilatkozatával elfogadja a havi bérleti díj összegét,
  2. aki írásbeli nyilatkozatával elfogadja, hogy a bérleti díj minden év május 1-én 4 %-kal emelkedik, valamint amennyiben a későbbiekben a közös költség magasabb lesz a jelenlegi bérleti díjnál, akkor a díj a mindenkori közös költség összegével egyezik meg.
  3. aki vállalja, hogy a bérbeadói értesítés kézhezvételét követően közjegyzői tartozáselismerő nyilatkozatot tesz, és azt a bérleti szerződés megkötése előtt Bérbeadónak benyújtja,
  4. amennyiben a pályázó belföldi vagy külföldi jogi személy vagy jogi személyiséggel nem rendelkező gazdálkodó szervezet, úgy ha a 3. számú melléklet szerinti nyilatkozatot cégszerűen aláírva pályázatához csatolta,
  5. amennyiben a pályázó civil szervezet vagy vízitársulat, úgy ha a 2. számú melléklet szerinti nyilatkozatot cégszerűen aláírva pályázatához csatolta.

**II. ÁLTALÁNOS PÁLYÁZATI FELTÉLEK**

**A pályázatnak tartalmaznia kell:**

1. **a pályázati jelentkezési lapot** (a Ferencvárosi Polgármesteri Hivatal Humánszolgáltatási Irodájának Ügyfélszolgálatán, a 1096 Budapest, Lenhossék utca 24-28. fszt. szám alatt szerezhető be, vagy a [www.ferencvaros.hu](http://www.ferencvaros.hu) honlap aktuális pályázati kiírásból letölthető)
2. **egyéni vállalkozói igazolvánnyal rendelkező részére** a nyilvántartást vezető szerv által kiállított hatósági bizonyítványt;
3. **természetes személynél az egyéni vállalkozói nyilvántartásba vételről szóló igazolás másolatát,**
4. **cégbíróságnál bejegyzett gazdasági társaságnál cégkivonat másolatát, hiteles aláírási címpéldányt;**
5. **civil szervezet esetében hitelesített alapító, létesítő okiratot, 30 napnál nem régebbi hiteles igazolást a bírósági nyilvántartásba vételről, valamint közjegyző által hitelesített aláírási címpéldányt;**
6. **pályázói nyilatkozatot arról, hogy Budapest Főváros IX. Kerület Ferencváros Önkormányzatával szemben nincs lejárt díj- és adótartozása, valamint nem indult ellene felszámolási eljárás, nem áll végelszámolás vagy csődeljárás hatálya alatt (4. melléklet);**
7. **átláthatóságra vonatkozó nyilatkozatot az alábbiak szerint:**

* amennyiben a pályázató belföldi vagy külföldi jogi személy, úgy a 3. melléklet szerinti nyilatkozatot cégszerűen aláírva,
* amennyiben a pályázó civil szervezet, vízitársulat, úgy a 2. melléklet szerinti nyilatkozatot cégszerűen aláírva.

1. **nyilatkozatot a 2021-2022. évi Ferencváros Önkormányzata által biztosított pályázati, egyedi és egyéb támogatásokról**

**A pályázati ajánlatokat egy eredeti példányban, zárt borítékban**

**2023. február 17. napján 12.00 óráig kell személyesen benyújtani**

**a Ferencvárosi Polgármesteri Hivatal Humánszolgáltatási Irodáján**

**(1096 Budapest, Lenhossék u. 24-28. III. em. 321.)**

A ZÁRT BORÍTÉKRA A

**„KULTURÁLISPÁLYÁZAT Ráday u. 47. fszt. III.”**

JELIGÉT RÁ KELL ÍRNI

**A pályázati ajánlatokat tartalmazó zárt borítékok bontására**

**2023. február 20. napján 10.00. órakor kerül sor**

**a Ferencvárosi Polgármesteri Hivatal Humánszolgáltatási Irodájának**

**1096 Budapest, Lenhossék u. 24-28. III. em. 330. alatti hivatalos helyiségében.**

Az ajánlatok felbontásánál a Budapest Főváros IX. Kerület Ferencváros Önkormányzatának Kulturális, Oktatási, Egyházügyi és Nemzetiségi Bizottságán, mint kiírón (a továbbiakban Kiíró), illetve az azt képviselő személyeken kívül jelen lehetnek a pályázók, valamint az általuk írásban meghatalmazott személyek, és a ferencvárosi önkormányzati képviselők.

**Felhívjuk a pályázók figyelmét, hogy hiánypótlásra egy alkalommal van lehetőség, ami azonban nem módosíthatja a benyújtott pályázat tartalmát.**

**A helyiség**

**MEGTEKINTÉSE, TÁJÉKOZTATÁS**

A pályázati hirdetményben feltüntetett helyiség előre egyeztetett időpontokban tekinthető meg.

A pályázattal kapcsolatos információ adására jogosult személyek:

* Vagyonkezelési Iroda: Janitz Gergő, Budapest, Ráday u. 26., tel.: +36/1-215-1077/510 m.
* Humánszolgáltatási Iroda: dr. Kelemen Miklós, Budapest, Lenhossék u. 24-28., tel.: +26/1-215-1077/319 m.

**A pályázatok elbírálása**

A pályázatokat Budapest Főváros IX. Kerület Ferencváros Önkormányzatának Kulturális, Oktatási, Egyházügyi és Nemzetiségi Bizottsága bírálja el az alábbi szempontok alapján:

* a helyiségben folytatni kívánt konkrét kulturálistevékenység,
* a konkrét kulturálistevékenység során megvalósítandó programok,
* az önkormányzattal történő együttműködés során vállaltak.

A pályázat érvénytelen amennyiben:

* a leadási határidőt követően érkezett,
* hiányosan került benyújtásra,
* azt nem személyesen nyújtották be,
* a pályázó ellen a NAV-nál végrehajtási eljárás van folyamatban, adószáma felfüggesztésre került,
* a helyiségben végezni kívánt tevékenység a pályázathoz benyújtott cégkivonatban, egyéni vállalkozásról kiállított igazolásban, illetve az alapító okiratban nincs feltüntetve a pályázó által végezhető tevékenységek között,
* a pályázó a pályázati jelentkezési lapot hiányosan tölti ki (különösen, ha nem határoz meg konkrét tevékenységet, nem határoz meg az önkormányzati együttműködés keretében vállalásokat, nem teszi meg a szükséges nyilatkozatokat),
* a pályázó a Kiíró hiánypótlási felszólítása ellenére sem pótolja a megállapított hiányosságokat.

A pályázatok várhatóan 2023. március hónapban kerülnek elbírálásra, melynek eredményéről a pályázók, a szerződéskötés időpontjáról pedig a nyertes pályázó postai úton kapnak értesítést. A pályázatok elbírálására vonatkozó döntés a [www.ferencvaros.hu](http://www.ferencvaros.hu) portálon is közzétételre kerül.

A Kiíró fenntartja magának a jogot, hogy a pályázatot indokolás nélkül eredménytelenné nyilvánítsa.

**A meghirdetett nem lakás céljára szolgáló helyiségekre vonatkozó**

**kötelezettségek, illetve feltételek**

1. A helyiségre a bérleti szerződés kizárólag az önkormányzat és a nyertes pályázó között kötendő együttműködési megállapodás (mely tartalmazza többek között a bérlő együttműködésben vállalt kötelezettségeiről szóló évenkénti, előző évi teljesítéseiről szóló beszámolási kötelezettséget is) megkötését követően jöhet létre.
2. Az önkormányzat a nem lakás céljára szolgáló helyiséget jelenlegi, pályázók által megismert műszaki állapotában adja bérbe, s a helyreállításával – beleértve a szabványos mérőhelyek kialakításával és mérőórák felszerelésével, valamint a bérlő által folytatni kívánt konkrét tevékenységének kialakításával – járó költségeket nem téríti meg.

A helyiségben történő bármely műszaki engedélyeztetéshez kötött változtatást, átalakítást Bérlő az Önkormányzat jóváhagyásával végezhet.

Az Önkormányzat az ingatlan általa engedélyezett felújítása, átalakítása esetén az adott társasház hozzájárulására, illetve a szükséges engedélyek beszerzésére vonatkozóan felelősséget nem vállal, a bérlő ezzel kapcsolatos kártérítési igénnyel nem léphet fel.

1. A tulajdonos önkormányzat lehetőséget biztosít a pályázóknak arra, hogy a helyiség, illetve a társasház műszaki állapotát megismerjék. Felhívja a pályázók figyelmét, hogy az ingatlan, illetve a társasház műszaki állapotának megismerése, felmérése a pályázó feladata, ezért a későbbiekben a tulajdonos önkormányzattal szemben szavatossági igénnyel nem élhetnek.
2. A külön szolgáltatást biztosító mérőórákra (villanyóra, gázóra) a közüzemi szolgáltatókkal külön szerződést kell kötnie a nyertes pályázónak, az ezzel járó átírási költségeket Budapest Főváros IX. Kerület Ferencváros Önkormányzata nem téríti meg.
3. A közüzemi költségeket a havi bérleti díj nem tartalmazza. A nyertes pályázó köteles a víz-, csatorna használatra, valamint a szemétszállításra a szolgáltatóval közvetlenül – a bérleti szerződés megkötését követő 30 napon belül – szerződést kötni. A szerződés megkötésének időpontjáig a bérlő a bérbeadónak a lakások és helyiségek bérletére, elidegenítésére és megszerzésére vonatkozó szabályokról szóló 30/2020. (X.13.) önkormányzati rendelet 10. sz. melléklete szerinti átalánydíjat köteles fizetni.

Bérlő a helyiségre bérlőtársi jogviszonyt nem létesíthet, a helyiség albérletbe, üzemeltetésbe adásához az Önkormányzat hozzájárulását kell kérnie.

A bérbeadó önkormányzat a szerződést felmondhatja, ha a bérlő

1. a bérleti szerződésben, valamint az együttműködési megállapodásban foglalt feltételeket megsérti,
2. a bérfizetési kötelezettségét felszólítás ellenére sem teljesíti,
3. a bérleti szerződésben rögzített tevékenységtől eltérő más tevékenységet végez,
4. a helyiséget engedély nélkül albérletbe, üzemeltetésbe adja,
5. az előírt határidőn belül nem köti meg közvetlenül a szolgáltatóval a szerződést (különösen a víz-, csatorna és szemétszállításra),
6. a közvetlenül szolgáltatóval kötött szerződés alapján nem fizeti meg szolgáltatónak a (víz- csatorna-, szemét-, elektromos áram-, gázhasználat) díjakat,
7. általi zajterhelés, por-, bűz-, és káros anyag kibocsátás a szomszédos lakásokban a jogszabályokban előírt értéket túllépi
8. illetve az albérlő vagy üzemeltető egy – a bérleti szerződés megkötését (albérletbe, üzemeltetésbe adás engedélyezését) követően beállott – körülmény folytán már nem minősül átlátható szervezetnek,
9. a jogszabályban előírt, egyéb lényeges kötelezettségeit nem teljesíti,
10. a helyiség építési engedélyezési vagy településképi bejelentési eljárás hatálya alá tartozó átalakítását erre vonatkozó hozzájárulás nélkül végzi el.

Bérleti jogviszony megszűnése esetén a bérlő köteles a helyiséget tisztán, rendeltetésszerű állapotban a bérbeadónak visszaadni.

Tájékoztatjuk a pályázókat, hogy

1. helyiség bérleti díját ÁFA fizetési kötelezettség terheli,
2. a helyiség használatának, hasznosítási módjának megváltoztatása kapcsán a társasházakról szóló 2003. évi CXXXIII. törvény (különösen a 17-19.§-ai) rendelkezései az irányadók.
3. **számú melléklet:**

**PÁLYÁZATI JELENTKEZÉSI LAP**

**Budapest IX. Ráday u. 47. fsz. III. 70,47 m2 nagyságú, udvari bejáratú, földszinti, nem lakás céljára szolgáló helység bérleti jogának megszerzésére kulturális tevékenység céljára**

**önkormányzattal történő együttműködési kötelezettséggel**

Alulírott pályázati ajánlatot teszek a Budapest Főváros IX. Kerület Ferencváros Önkormányzata által meghirdetett 1092 Budapest, IX. Ráday u. 47. földszint III. szám alatti, 70,47 m2 nagyságú, földszinti, nem lakás céljára szolgáló helység

**BÉRLETI JOG-ának 2025. december 31-ig szóló határozott időre történő megszerzésére**

A pályázó neve:

.................................................................................................................................................

címe:........................................................................................................................................

képviselő neve, címe:

.................................................................................................................................................

.................................................................................................................................................

Elérhetőségek (telefonszám és e-mail cím):

.................................................................................................................................................

A helyiséget ..................................................................................................... (konkrét kulturális) célra kívánom használni.

A helyiségben folytatandó tevékenység körében megvalósítandó konkrét programok:

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

Az önkormányzati együttműködés keretében teendő, az önkormányzat által elfogadott kulturális koncepció célkitűzéseivel összhangban lévő vállalások:

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

A helyiségben folytatandó tevékenység, valamint az annak keretében megvalósítandó programok és az együttműködés körében vállaltak személyi feltételeinek és pénzügyi forrásainak bemutatása:

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

………………………………………………………………………………………………

A tevékenység végzésére jogosító igazolás (cégkivonat, vállalkozói igazolvány) száma, kiállító hatóság megnevezése:

.................................................................................................................................................

Tudomásul veszem, hogy amennyiben a Pályázati felhívásban meghatározott nyilatkozatokat, igazolásokat, dokumentumokat nem csatolom e jelentkezési laphoz, úgy pályázatom érvénytelen.

Vállalom, hogy a bérbeadói értesítés kézhezvételét követően közjegyzői tartozáselismerő nyilatkozatot teszek, és azt a bérleti szerződés megkötése előtt Bérbeadónak benyújtom.

Vállalom, hogy a pályázati felhívásban megjelölt feltételeket teljesítem és elfogadom, a pályázat megnyerése esetén az erről szóló értesítés kézhezvételét követő 30 napon belül bérleti szerződést kötök.

A pályázati felhívásban megajánlott havi bérleti díj összegét elfogadom, és egyben tudomásul veszem és elfogadom, hogy a bérleti díj minden év május 1-jén 4 %-kal emelkedik.

Budapest, 2023. év...................................... hó ............ napján

...................................................

aláírás

**2.számú melléklet**

Nyilatkozat átláthatóságról

Alulírott ……………………………., mint a ………………………………….. képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átláthatónak minősülő szervezet, tekintettel arra, hogy

1. vezető tisztségviselői megismerhetőek,

valamint

1. az általam képviselt szervezet és annak vezető tisztségviselői nem átlátható szervezetben nem rendelkeznek 25%-ot meghaladó részesedéssel,

Budapest, 2023.

…………………………………………….. aláírás

**3. számú melléklet**

**Nyilatkozat átláthatóságról**

Alulírott ……………………………., mint a …………………………………..cégjegyzésre jogosult képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átláthatónak minősülő szervezet, tekintettel arra, hogy

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

2. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

3. i a gazdálkodó szervezetben nincs közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet;

vagy

a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az 1. és a 2. pont szerinti feltételek fennállnak, illetve az az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,;

Budapest, 2023. ……………………

……………………………………………..

aláírás

belföldi vagy külföldi jogi személy vagy jogi személyiséggel nem rendelkező gazdálkodó szervezet által töltendő ki

i a két lehetőség közül a nyilatkozatnak csak az egyik részt szabad tartalmaznia a szervezet tulajdonosi viszonyai szerint!

**4. számú melléklet**

**Nyilatkozat a köztartozásról**

Alulírott…….………………………….(nyilvántartásba vételi okirat száma: ………………,

a nyilvántartásba vevő szerv:………..…………………., képviselője: …..…..………………..)

képviseletében kijelentem, hogy a ………………………………….. természetes személy/ gazdasági szervezet/ civil szervezet az állammal, és Ferencváros Önkormányzatával szemben

n e m r e n d e l k e z i k

lejárt tartozással valamint

nem indult ellene felszámolási eljárás, nem áll végelszámolás vagy csődeljárás hatálya alatt.

Budapest, 2023. …………………..

………………………………………………………..

aláírás

**5. számú melléklet**

**Nyilatkozat a 2021-2022. évi Ferencváros Önkormányzata által biztosított pályázati, egyedi és egyéb támogatásokról**

Alulírott…….………………………….(nyilvántartásba vételi okirat száma: ………………, a nyilvántartásba vevő szerv:………..…………………., képviselője: …..…..………………..) képviseletében kijelentem, hogy a ………………………………….. szervezet 2021-2022. évben az alábbi támogatásokban részesült:

|  |  |
| --- | --- |
| **Ferencváros Önkormányzata által nyújtott támogatás**: |  |
| A támogatott pályázati program neve/címe: |  |
| Az elnyert támogatás összege: |  |
| Amennyiben elszámolt a támogatással, akkor annak dátuma: |  |
| A Pályázó szervezet bejegyzési címe, telephelye, működési helye azonos-e valamely párt, politikai tevékenységet folytató szervezet székhelyével, telephelyével? |  |
| A Pályázó szervezet folytat-e politikai tevékenységet? |  |
| A Pályázó rendelkezik-e közszolgáltatási szerződéssel Ferencváros Önkormányzatával? |  |
| A Pályázó rendelkezik-e kedvezményes bérleti díjú önkormányzati helyiséggel Ferencvárosban? |  |
| A Pályázó részesül-e egyéb támogatásban?\* |  |
| Az elnyert támogatás összege\*: |  |

Önkormányzati és egyéb támogatásokban nem részesültem.

Budapest, 2023. …………………..

PH.

……………………………………………………..

a szervezet képviselőjének aláírása

\* Több támogatás esetén kérem az összes felsorolását.